HDTV i 4K
Hodžić Aida

Rezime: U ovom radu pokušat ću objasniti sta je to ustvari HDTV ili televizija visoke rezolucije, razliku izmedju progresivnog i isprepletenog skeniranja, zatim koje su prednosti i nedostaci HDTV u odnosu na SDTV, te na koje stvari najviše treba obratiti pažnju pri kupovini jednog takvog prijemnika. Nešto cu reći o razlici između Full HD i HD Ready, te o najnovijem dostignuću tehnologije-4K televizorima, njihovim osobinama, proizvođačima i naravno-cijenama.

Ključne riječi: HDTV, televizija visoke rezolucije, progresive scaning, interlaced scaning, HDMI, 4K, kontrast, osvijetljenost, Full HD, HD Ready, brzina odziva,  rezolucija.

Uvod

HDTV odnosno High Definition Television je tehnologija koja nudi sliku i zvuk značajno veće kvalitete u odnosu na tradicionalne tehnologije prikaza slike i zvuka (PAL, NTSC, SECAM,…). Ovaj standard predstavlja televiziju u svom najboljem obliku. Iako je u samom početku bio emitiran u Evropi i Japanu u analognom formatu, danas se HDTV signal šalje isključivo u digitalnom obliku. HD tehnologija je prvi put predstavljena u SAD-u u 90.-tim godinama 20. vijeka od strane grupe elektroničkih kompanija zvanih Digital HDTV Grand Alliance.

HDTV nudi daleko veću kvalitetu slike u odnosu na standardne televizore. S obzirom da je rezolucija veća, slika je oštrija, manje mutna i u cjelini bliža stvarnosti. HD nudi i glađe pokrete, detaljnjije i življe boje, a tu je i vrlo visoka kvaliteta višekanalnog zvuka koji čini iskustvo gledanja još boljim.

Slika1. Rzlika između HD i DVD [1]

Televizija visoke rezolucije-HDTV javlja u dvije verzije: 1280x720 piksela ili 1920x1080 piksela.720 i 1080 predstavljaju visinu slike, a širina iznosi 1280, odnosno 1920 piksela. Iako se razvijaju ekrani koji podržavaju još znatno bolju rezoluciju, za sada je rezolucija 1080 standardna najviša rezolucija ekrana televizora koji se kupuju za domaćinstvo.
Na TV prijemnicima je uvjek jasno istaknuto kolika je rezolucija ekrana. Kada je riječ o ekranima koji mogu da prikažu sliku u HD rezoluciji, postoji niz oznaka koje se koriste, a nerijetko znaju da zbune kupca. Neke od uobičajnih oznaka su:

· HD 720i

· HD 720p

· HD 1080i

· HD 1080p

Rezolucija 1080 je svakako viša od rezolucije 720, ali obe spadaju u visoku rezoluciju -HD. Pometnju unose slova p i i. Ona se odnose na način iscrtavanja slike na ekranu. Naime, slika na televizijskom ekranu (kako na starijim tako i na savremenim televizorima) se iscrtava red po red, ne cijela odjedanput. Slično kao kad matrični štampač isrtava sliku na papiru - red po red, samo je to kod televizije neuporedivo brže pa to ne primjećujemo.

Slovo i (interlaced) ukazuje na to da se slika na ekranu iscrtava u dva maha: prvo se iscrtava svaki parni pa odmah zatim svaki neparni red. Sve to se naravno odvija dovoljno brzo pa se ne primjeti da slika nije cijela. Ovo je naslijeđeno od SDTV-a.
Slovo ρ (progressive) u oznaci rezolucije znači da se slika na ekranu iscrtava upravo red po red - bez preskakanja. Ovo je bitno za velike ekrane, veće od standardnih, jer su se na njima ranije uočavale smetnje u vidu treperenja, pogotovo prilikom prikazivanja vrlo dinamične slike. Uz primjenu ovakvog iscrtavanja slike, dakle bez preskakanja redova, treperenje se gubi. Ovakva slika se smatra boljom, što ona svakako i jeste, ali ljudsko oko u praksi na manjem ekranu teško može da primjeti razliku između rezolucija HD 1080i i 1080p. 

Broj sličica u sekundi (eng. Frames Per Second) se katkad navede pored oznake, npr. 720p60 što označava rezoluciju 1280×720, progresivan način iscrtavanja slike i 60 sličica u sekundi. Ako se ne spomene broj sličica, onda se radi o 50 ili 60 za 720p rezoluciju, dok za 1080 su danas česti 1080p24, 1080p25 ili 1080p30 koji će u budućnosti biti zamjenjeni formatima 1080p50 i 1080p60. Ako je poznata rezolucija DVD-a koja iznosi 720×576 odnosno 720×480 piksela, onda je jasno da HD nudi više puta više informacija pri iscrtavanju slike, s obzirom da je njegova vertikalna rezolucija u slučaju 720p standarda jednaka horizontalnoj rezoluciji DVD-a. Drugim riječima, širina slike DVD-a je jednaka visini slike kod slabijeg HD standarda.Rezolucija označena sa HD 1080p trenutno predstavlja sam vrh po pitanju jasnoće slike na TV prijemniku. Ovu rezoluciju nazivaju još i FULL HD, TRUE HD i ULTRA HD.Treba napomenuti i to da ekran visoke HD rezolucije ne podrazumjeva to da će slika na takvom televizoru automatski biti te rezolucije, bez obzira na to šta se gleda. Samo ukoliko se emituje sadržaj koji je snimljen u HD-u, i prikazana slika će biti HD.

Slika2. Ista slika u rezolucijama 1920×1088 i 1280×720 [2]

HDTV prijemnici

Kupovina HDTV prijemnika je definitvno najzahtjevnija jer od njegovog kvaliteta i mogućnosti zavisi čitavo vaše iskustvo i doživljaj gledanja. Kupovina HDTV-a se razlikuje od kupovine standardnog, SD televizora po daleko većem broju faktora na koje je potrebno obratiti pažnju prilikom kupovine. Dok ste kod standarnih televizora najviše obraćali pažnju na dijagonalu i tip ekrana, kod HDTV-a još morate obratiti pažnju na rezoluciju zaslona, podržane standarde, brzina odziva, osvijetljenost, kontrast, broj i tip konektora….
Slijedi nekoliko riječi o svakom od ovih standarada.
Rezolucija zaslona i podržani standardi
U uvodu sam spomenula dvije HD rezolucije: 1280×720 i 1920×1080 pixela. Za male pare nemožemo kupiti prijemnik koji će podržati obe ove rezolucije. Česta rezolucija povoljnih HD prijemnika je 1388×768 px što omogućava gledanje 720p rezolucije, međutim nije dovoljno za gledanje više, 1080p rezolucije. Podržani standardi su drugi vrlo važan faktor na koji treba obratiti pažnju. Naime, kod jeftinijih modela proizvođači vole mamiti manje iskusne kupce naljepnicama HD Ready ili Digital Ready. Kako bi uređaj mogao dobiti HD Ready naljepnicu, mora zadovoljavati ove standarde: mininum 720 fizičkih linija u wide formatu, HD ulaz putem analognog YPbPr ili DVI ili HDMI konektora (DVI i HDMI moraju imati zaštitu video materijala) i zaslon mora podržavati reprodukciju formata 1280×720 i 50 i 60Hz progressive scan (720p) i 1920×1080 i 50 i 60Hz interlaced (1080i). Međutim, niko ovdje ne spominje hoće li reprodukcija uopće biti stvarne HD rezolucije ili će biti prilagođena rezoluciji i mogućnostima vašeg TV prijemnika, posebno kada se radi o 1080i/p rezoluciji. Kao primjer ću navesti HD televizor rezolucije 1388×768 koji ima naljepnicu “HD Ready”. Iako ima ovu fancy naljepnicu, nije u mogućnosti reproducirati 1080i standard u onoj kvalitetu u kojoj je materijal snimljen zbog toga što nema dovoljno fizičkih linija koliko format zahtjeva. Rezultat će biti manja oštrina slike i gubitak detalja.

Slika3. HDTV  [3]
Osvijetljenost i kontrast

Osvijetljenost i kontrast su dva druga vrlo važna faktora pri odabiru vašeg novog televizora, međutim i ovdje kupac mora pripaziti na specifikacije proizvođača. Kontrast LCD zaslona predstavlja odnos najsvjetlijeg i najtamnijeg dijela ekrana, tj. govori nam koliko je puta bijela tačka na ekranu svijetlija od crne. Često viđene vrijednosti su 500:1, 800:1, 1000:1, a mogu se pronaći i modeli koji nude 2000 ili čak 3000:1. 500:1 nam govori da je bijela tačka ne ekranu pet stotina puta svijetlija od crne. U praksi, što je ovaj odnos veći to su vjernije boje na ekranu. Kontrast ni na koji način ne utječe na oštrinu, rezoluciju ili osvježavanje ekrana, već isključivo određuje kvalitetu prikazanih boja. Osvijetljenost (eng. brightness) se mjeri u broju kandela po metru kvadratnom (cd/m2), a govori nam koliko jasno ćemo vidjeti sliku na ekranu u uvjetima velike okolne osvjetljenosti. Što je ova vrijednost veća to ćemo lakše vidjeti sliku na ekranu u uvjetima jake okolne osvjetljenosti. Tipičan TV prijemnik ima osvijetljenost od oko 350 cd/m2, laptopi starije generacije oko 400 cd/m2, a kod modernih zaslona i HDTV ekrana ova se vrijednost može popeti i do 1000 cd/m2.
Brzina odziva

Brzina odziva (eng. refresh rate) nam govori o “lijenosti” tačaka ekrana da promjene boju iz potpuno crne u potpuno bijelu. Stariji zasloni su imali spore matrice koje nisu bile u stanju prikazati brze promjene na ekranu što je rezultiralo tzv. duhovima (eng. ghosts) koji su umanjivali vjernost video zapisa i kvarili ukupni dojam. Brzina odziva se mjeri u milisekundama (ms), oko 30 ms predstavlja sporu matricu, a preporučuje se da se ova vrijednost kreće ispod 12, odnosno 10 ms. Današnje matrice su vrlo brze, dodatno ubrzane “overdrive” sistemima pa tako da 6 ms ili čak ispod 5 ms nije rijetkost. Ipak, ponovno i ovdje postoje muljaže, a one se ponajprije odnose na pogrešno tumačenje ove karakteristike. Naime, neki proizvođači stavljaju niže brzine odziva u specifikacije, a onda malim slovima navedu da se ne radi o brzini prijelaza sa crne na bijelu boju, već o prijelazu iz jedne sive nijanse u drugu. Jasno, matrica će brže drugu spomenutu operaciju izvršiti, a proizvođači je vole spominjati i na taj način dodatno zbuniti kupce. Zbog toga, tražite Black to White, a ne Grey to Grey vrijednost.
Konektori
HDMI je skraćenica engleske složenice High-Definition Multimedia Interface (Multimedijalni međusklop-interfejs visoke definicije) odnosno kompaktni međusklop preko kojeg se prenose kombinovani zvučni/video podaci u nekomprimovanom obliku. Oni dolaze u razlicitim oblicima, dizajnu  i veličinama, uključujući i razlike u cijenama koje se kreću u rasponu od samo nekoliko do 150 dolara.  Jednom kada napokon kupite HD televizor željet ćete ga spojiti na što više uređaja koje posjedujete. Zbog toga je važno da prije kupovine također pogledate stražnju stranu televizora da vidite kojim terminalima raspolaže. U ovom je segmentu situacija prilično dobra i današnji televizori uistinu nude veliki broj različitih priključaka za spajanje na razne uređaje. Composite Video, S-Video, RGB terminali, Firewire (npr. za spajanje sa digitalnom video kamerom), DVI-D (za spajanje sa računarom, HDTV resiverima i DVD playerima) i HDMI priključci su česta pojava i osiguravaju da spojite gotovo svu video tehniku koju posjedujete, a također osiguravaju kompatibilnost i sa budućim uređajima.

Slika 4. Primjer HDMI konektora [4]

HD Audio
Uz vrhunsku sliku ide i vrhunski zvuk, a za najbolji utisak preporučuje se kvalitetan 5.1, 6.1 ili 7.1 sistem zvučnika koji će od vaše dnevne sobe napraviti pravi ugođaj vrhunske kino dvorane. Uz HD prijemnik potreban vam je i resiver koji podržava danas najkorištenije standarde višekanalnog zvuka, Dolby Digital i DTS. Dobly Digital donosi pet diskretnih kanala te jedan za niske frekvencije (bas) koji se često označava oznakom LFE (Low-Frequency Effects). Većina danas dostupnih DVD filmova ima snimljen zvuk u Dolby Digital 5.1 sistemu, a puno su rijeđi 6.1 (Dolby Digital Surround EX korišten u Star Wars i Lord of The Rings DVD izdanjima) dok je 7.1 standard vrlo rijedak (Dolby Digital Plus, DTS-HD). 
HD Ready i Full HD

Prije par godina postojala je velika cjenovna razlika između HD Ready i Full HD TV prijemnika. HD Ready znači da je prirodna rezolucija vašeg ekrana 1360 x 720 piksela (720p), a Full HD da je ona 1920 x 1080 piksela (1080p). Ako govorimo o monitorima tada se isplati pucati na što veću rezoluciju jer vam ona donosi i više radne površine, što je uvijek prednost. Danas je zbog evolucije tehnologije većina 32" ekrana Full HD jednako kao što će uskoro i većina LCD-a imati LED pozadinsko osvjetljenje. Problem u praksi predstavlja još uvijek velika količina TV sadržaja u zastarjelom SD formatu (576x480 piksela).

Slika5. SD I HD [5]
4K
Kada je HDTV došao na tržište, korisnici su bili sigurni da je to najbolja slika koju mogu vidjeti u vlastitim domovima na opremi koja nije namijenjena studijskim uslovima. Danas uživamo u punoj HD rezoluciji koju nude Blu-ray filmovi, satelitski program i internet servisi poput YouTube-a, a padom cijena i rastom kvalitete prikaza, nerijetko se takvi sadržaji gledaju na zaista velikim televizorima i monitorima. Ono što je nekada bio HD, danas je 4K – rezolucija budućnosti. Pomnožite HD rezoluciju s četiri i dobiti ćete 4K. Dakle,  sve više se priča o 4K rezoluciji, a koja označava oko 4000 piksela po horizontali, a prvi takav televizor je proizvela Toshiba krajem prošle godine. 4D rezolucija od 3840 piksela u 2160 linija je upravo dvostruko veća od pune HD rezolucije s 1920 piksela u 1080 linija.
Međutim ni 4K rezolucija nije granica – slijedeći korak je došao kroz najnovije kamere koje mogu proizvesti sliku koja nadilazi 4K specifikaciju. Japanski javni emiter NHK razvio je kameru koja proizvodi slike u nevjerovatnoj 16 puta višoj kvaliteti od one najbolje koju nudi HD. Signal je ništa manji od 7680×4320 piksela, za razliku od pune HD rezolucije od 1920×1080 piksela, uz te brojke smiješno izgleda standardna rezolucija od 720×576 piksela koja se nalazi npr. pohranjena na DVD medijima i TV programu. Ukratko, u odnosu na zaslon pune HD rezolucije, jasno je da super HD može prikazati 4x više svih dostupnih informacija.

Slika 6. 4K [6]

Naravno, problem s ovakvim glomaznim slikama je u potrebi za isto takvim glomaznim procesorskim sistemom za rad s njima, što je NHK također proizveo. Nažalost, ostatak televizijske mreže nije u stanju nositi se s ovakvim slikama, zato će trebati proći još mnogo godina da bi super HD postao uobičajena emitirajuća norma. Podsjetimo, u Bosni i Hercegovini kao i u zemljama u okolini se trenutno svi programi emitiraju digitalno u SD rezoluciji (720 piksela u 576 linija), a gotovo svi su u 4:3 formatu umjesto opće prihvaćenog 16:9.

Najranije snimke u rezolucijama većim od 4K su prvi put bile dostupne ove godine kada su se održavale Olimpijske Igre u Londonu,  za koje je bilo osigurano nekoliko lokacija na kojima su navijači mogli pratiti takmičenja u Ultra visokoj rezoluciji. Na takvim su se mjestima koristili veliki ekrani koji su se mogli nositi s takvim signalom. S konstantnim razvojem tehnologije, teško je zamisliti kako će televizori izgledati kroz nadolazeće godine, međutim jedno je sigurno – gledaoci će biti svjedoci sve realističnijih videa u vlastitom domu, a koji vremenom doista omoguće uživanje u virutalnoj stvarnosti.
Iako su veliki proizvođači u proteklom periodu predstavili neke od najsavremenijih televizora današnjice, sve ankete i istraživanja pokazuju kako će se 4K televizori nalaziti na margini sve do 2017. godine. U narednih 5. godina na svjetskom nivou 4K televizori će biti zastupljeni u globalnim isporukama svega 1%. Globalna isporuka 4K televizora u svijetu do 2017. godine će porasti na 2.1 milion 4K televizora, sa 4000  4K televizora koliko ih je isporučeno tokom 2012. godine. 

Slika7. Povećanje prodaje 4K televizora kroz predstojeće godine [7]
Toshiba je predstavila Quad Full HD, 4K TV a njegova prodaja će početi u prvoj polovini 2013 godine. Nakon što je to učinilo već nekoliko proizvođača, svoj 4K TV odlučio je proizvesti i Sony. Sony je tako predstavio svoj prvi 4K TV (3840*2160) koji ima dijagonalu od 84 inča i brutalnu cijenu –25.000 američkih dolara. Punim imenom Sony Bravia KD-84X9005, televizor bi se na tržištu trebao pojaviti početkom 2013. godine. LG u segmentu 4K televizora također ima 84-inčni model po cijeni od 20.000 dolara, dok Toshiba svoj 55-inčni model nudi po cijeni od 10.000 dolara. Sasmusng je objavio da će početkom januara 2013. godine plasirati svoj 110-inčni Ultra HD ekran na sajmu Consumer Electronics Show (CES) koji će se održati u Las Vegasu, SAD. To će biti najveći HDTV viđen do sada. Osim ultra veličine zaslona, kako kažu,  UHD TV ce imati dizajn koji nismo imali priliku vidjeti prije. Trenutno se ne spominje  cijena ni daljnje specifikacije o ovom proizvodu. 
[image: image8.png]



Slika8. Rzlika među pojedinim rezolucijama [8]

Sharp je takođe predstavio svoj potpuno novi THX-certificirani 64-inčni zaslon UltraHDTV  poznat kao ICC Purios. On ima rezoluciju od 3840 x 2160, koja zadovoljava standarde 4K UltraHD. Također posjeduje četiri HDMI ulaza, dva USB porta, Ethernet port i WiFi. Osim toga, također će imati 35-vat sistem zvučnika, priključak za slušalice, i više tunera, tako da korisnici mogu snimati dva programa istovremeno. Radit  će se samo po narudžbi, a prvi put će biti dostupan u Japanu u januaru 2013 godine za 31.283 američkih dolara. Ovako visoku cijenu pravdaju uvjerenjem da će gledatelji imati takvu sliku koju neće moći razlikovati od stvarnog života. Vjeruju da su kupci ubijeđeni u njihov kvalitet tako da visoka cijena neće uticati na njihovu kupovnu odluku.
I dok svjedočimo o pojavi sve većeg broja monitora i televizora 4K rezolucije, vidimo da zajedničko za sve njih su velike dijagonale, što je jedna od karakteristika koje se gotovo podrazumijevaju u toj domeni. Međutim, japanska tvrtka Ortustech se nije željela promovirati 4K ekranima kojima se mogu prekrivati čitavi zidovi, već je predstavila najmanji Ultra HD 4K  monitor čija dijagonala iznosi samo 9,6 inča, odnosno 28 centimetara. Ovaj sićušni LCD ekran u sebi sadrži impresivnu rezoluciju od 3840 x 2160 piksela, što ga čini jedinstvenim primjerkom te tehnologije u svijetu. Ovi mališani su prikazani u javnosti prvi put na sajmu Electronica 2012 u Minhenu, koji se održao između 13. i 16.novembra. Minijaturni Ortustech Ultra HD 4K monitor je dizajniran za korištenje u profesionalnoj video opremi, te za potrebe medicinske dijagnostike, gdje se traži čista visokokvalitetna slika visoke rezolucije. 

Slika 9. Najmanji Ultra HD 4K televizor  [9]
Zaključak

HD tehnologija se vrlo sporim koracima približava domovima običnih korisnika i proći će još mnogo vremena dok količina materijala visoke rezolucije ne bude dostupna u velikom broju i po povoljnim cijenama. Tek kada filmovi na HD DVD i Blu-Ray medijima stignu u velikim količinama i po pristupačnim cijenama i kada ponuda zemaljskih TV kuća i satelitskih providera postane bogatija po broju kanala, tek tada će se investicija u ovu tehnologiju isplatiti. Procjenjuje se da oko 24 miliona kućanstava u SAD-u posjeduje HD Ready TV prijemnik. Ipak, samo pola ovog broja može uistinu uživati u HD signalu. Situacija se stalno poboljšava s obzirom na sve veću ponudu HD TV prijemnika, satelitskih resivera, a količina HD materijala je isto tako u stalnom porastu. Ipak, danas je većina korisnika osuđena na gledanje DVD-ova i tek ponekih HD programa na satelitu, a to nikako nije dovoljan razlog za investiciju od više desetaka hiljada maraka. Međutim, tehnologija se usavršava, a cijene padaju i svakako ćemo se u budućnosti nagledati kvalitetnih video materijala.
Literatura
[1] http://t3.gstatic.com/images?q=tbn:ANd9GcSMYO7pXBCCOaH8eExsSeqFJxdNqzERxDAVcIYEVrS9le3e4Rx3 

[2] http://www.pczenith.com/darco/hd_files/primjeri/hd_3_comparison.jpg
[3] http://www.ventex.hr/SearchResults.aspx?sw=HDTV 

[4] http://www.pczenith.com/darco/hd_files/hdmi_konektor.jpg
[5] http://usporedi.hr/repository/20110515141338sd-hd.jpg 
[6] http://www.hdmi.org/images/hdmi_1_4/4K-2.jpg
[7] http://www.teve.ba/img/content/Global-4K-TV-shipment-forecasts.jpeg
[8] http://www.blendernation.com/wp-content/uploads/2007/02/primeur_4k_cinematechniek.png 

[9] http://www.vidi.hr/var/ezflow_site/storage/images/racunala/novosti/najmanji-ultra-hd-4k-monitor-na-svijetu/120809-1-cro-HR/Najmanji-Ultra-HD-4K-monitor-na-svijetu_VIDIClanakNaslovna.jpg
http://www.usporedi.hr/aktualne-teme/vodic-za-kupovinu-hdtv-a
http://www.tvyvideo.com/hr/201209044893/noticias/tecnologia/fabricantes-apuestan-por-los-televisores-4k.html
http://www.dnevno.hr/techno/it-trend/66004-brutalna-cijena-sonyjeva-4k-tv-a.html
http://www.ultrahdtv.net/
http://www.pantarei-bn.com/informacije/rijecnik-pojmova
http://www.vidi.hr/Racunala/Novosti/Najmanji-Ultra-HD-4K-monitor-na-svijetu
http://www.ultrahdtv.net/samsung-to-showcase-110-inch-ultra-hd-tv-at-ces-2013/
http://www.etv.rs/recnik-pojmova/62-hdtv-high-definition-television-televizija-visoke-rezolucije
http://www.altera.com/support/refdesigns/sys-sol/broadcast/ref-4k-video-upscaling.html
http://www.interfejs.tv/prilog.php?ID=1799
http://www.hdtvinfoport.com/index.htm
